Verocê Kurdıstani

Verocê Kurdıstani (ya zi Kurdıstanê İraqi) (be Erebki: إقليم كردستان, Iqlīm Kurdistān; be Kurdki: ههرێمی کوردستان, Herêmî Kurdistan) yew mıntıqaya otonoma ke zımey Cumhuriyetê İraqi de ca gêna, 40.000 km2 gırda u 7 milyon ra nezdi merdımi tede weşiya xo ramenê, namey a mıntıqao. Paytextê na mıntıqa Erbilo. Nıfusê cı Kurdi, Erebi, Tırkmeni u şaranê qıtekanê binan ra yeno pêra. Na mıntıqa İraqi ra bestiyena, yanê cayê do xoser u serbest niyo, yew parçey İraqiyo. Hetê caygey xo ra, Kurdıstanê İraqi zımey cı de Tırkiya, rocvetış de İran, veroc de İraq u heto bin ra zi Suriya rê embıryano.

Sûkê cıyê gırdi aniya benê liste; Zaxo, Dihok, Erbil, Sılêmaniya, Kerkûk, Xanekin, Mendeliyê. Enê sûkanê gırdan ra Erbil, Sılêmaniya, Dihok, Zaxo bınê idarey Hukmatê Kurdıstanê İraqi de ca gênê. Ê binan zi İraq heteneno, idare keno.

Kurdıstanê İraqi de Kurdê Sorani zaf estê. Erebki u Kurdki tede zaf qısey benê. Sinorê İrani ser de şarê Gorani zi cıwiyeno. Sûkanê Xaneqin u Mendeli de zi şarê Feyli u Kelhuri esto. Verocê Kurdıstani de zıwanê resmi Erebki u Kurdki ra fekê Sorankiyê.

Kategoriye:Mıntıqê İraqi
Kategoriye:İraq
Kategoriye:Mıntıqê Kurdıstani